**Natječaj**

Srednja škola Plitvička jezera, Zagrebačka 2, Korenica, koju zastupa ravnatelj Šimo Pavlović, prof., uz suglasnost Školskog odbora Srednje škole Plitvička jezera, dana 11. listopada 2017. godine, objavljuje Natječaj za prodaju osobnog vozila PEUGEOT:

Na temelju članka 35. Zakona o vlasništvu i drugim stvarnim pravima (NN br. 91/96., 68/98., 22/00., 27/00., 114/01, 79/06., 141/06., 146/08., 38/09., 153/09., 143/12. i 152/14.) i članka 117. Statuta Srednje škole Plitvička jezera (pročišćeni tekst), objavljuje se

**N A T J E Č A J**

**za prodaju osobnog vozila**

PREDMET PRODAJE

Osobno vozilo marke PEUGEOT; model: EXPERT, FG 2,0 HDI; boja: bijela;  broj šasije: VF3BZRHXB86113085; godina proizvodnje 2004.;vrsta motora: diesel, snaga motora u Kw: 69; broj prijeđenih kilometara: 150.000; ispravno, registrirano do 26. travnja 2018. godine.

Početna cijena je 20.000,00 kuna (dvadesettisućakuna).

Vozilo se može pogledati  u Srednjoj školi Plitvička jezera, Zagrebačka 2, Korenica,

svaki radni dan od 8,00 -12,00 sati .

UVJETI PRODAJE

Pravo podnošenja ponuda  imaju pravne i fizičke osobe.

Vozilo se prodaje po načelu „viđeno-kupljeno“. Reklamacije na kupljeno vozilo se ne priznaju.

Ponuda mora sadržavati:

Naziv odnosno ime i prezime, točnu adresu i OIB ponuditelja,  
Presliku osobne iskaznice odnosno izvatka iz sudskog registra,  
Ponuđenu kupoprodajnu cijenu izraženu u kunama.  
Broj telefon ili mobitela za kontakt.

DOSTAVLJANJE PONUDA

Prodaja se vrši dostavom pisanih ponuda na adresu:

Srednja škola Plitvička jezera, Zagrebačka 2, 53 230 Korenica,

s naznakom „ponuda za kupnju vozila – ne otvaraj“.

Natječaj je otvoren od 11. do 19. listopada 2017. godine. Rok za dostavu ponuda je 19. listopada 2017. godine do 12:00 sati. Povjerenstvo će ponude otvarati 20. listopada 2017. godine u 12:00 sati. Nema javnog otvaranja ponuda.

KRITERIJ ZA ODABIR PONUDE

Kriterij za odabir je ponuda s najvišom ponuđenom cijenom.

Ukoliko ponuditelj istakne cijenu nižu od početne, ponuda će se smatrati neprihvatljivom te će ista biti odbijena.

Odluka o odabiru biti će objavljena na oglasnoj ploči i Internet stranici škole u roku 8 dana od dana otvaranja ponuda.

Srednja škola Plitvička jezera, zadržava pravo odustajanja od prodaje nakon provedenog natječaja i pri tome ne snosi nikakvu odgovornost prema sudionicima natječaja, niti ne mora objasniti razloge svog odustajanja.

SKLAPANJE UGOVORA

U roku osam dana od dana donošenja odluke o odabiru sklopit će se Kupoprodajni ugovor.

Plaćanje se vrši u roku 8 dana od dana zaključivanja Kupoprodajnog ugovora na IBAN HR 40 2390 0011 1000 2551 7.

Isporuka: po primitku potvrde o uplaćenoj cjelokupnoj kupoprodajnoj cijeni.

Sve troškove vezane za prijenos prava vlasništva, poreze, eventualne pristojbe i javnobilježničke usluge snosi kupac.

PROVEDBA POSTUPKA NATJEČAJA

Za provedbu postupka Natječaja za prodaju osobnog vozila, imenuju se Povjerenstvo u sastvu:

1. Josip Tonković, predsjednik,

2. Danijela Gvojić, članica,

3. Oliver Komšo, član.

Po provedenom postupku, Povjerenstvo dostavlja ravnatelju Zapisnik o otvaranju ponuda s prijedlogom Odluke o prihvatu ponude i sklapanju Kupoprodajnog ugovora s ponuditeljem koji je dostavio najpovoljniju ponudu u roku od tri dana od dana otvaranja ponuda.

Tekst Natječaja objavit će se na oglasnoj ploči i Internet stranici škole, dana 11. listopada 2017. godine.

KLASA: 406-01/17-01/05

URBROJ: 2125/36-01-17-01

Korenica, 11. listopada 2017.

Ravnatelj Škole

Šimo Pavlović, prof.

Dostaviti:

1. Oglasna i Internet stranica Škole
2. Članovi Povjerenstva (3x)
3. Pismohrana, ovdje